Verkefni sem Landspítali vinnur að og felst í þróun tæknilausna til að stuðla að bættu aðgengi landsbyggðarinnar að sérfræðiþjónustu hlaut nýverið 5. milljóna króna styrk af byggðaáætlun Alþingis . Verkefnið snýr annars vegar að beinum samskiptum sjúklinga við sérfræðinga sjúkrahússins og hins vegar að þróun tæknilegra leiða til að skapa skilvirkan og öruggan farveg fyrir ráðgjöf sérfræðinga Landspítala við heilbrigðisstarfsfólk á landsbyggðinni . Í tilkynningu segir að þörf lækna og hjúkrunarfræðinga á landsbyggðinni fyrir aðstoð og ráðleggingar frá sérfræðingum Landspítala sé mikil , líkt og segi í verkefnalýsingu Landspítalans . Landspítalinn áætlar að virkni eins og að framan er lýst geti verið tilbúin til notkunar vorið 2020 og verði þá kynnt fyrir heilbrigðisstofnunum á landsbyggðinni . Samskipti sjúklinga í heimabyggð við heilbrigðisstarfsfólk Landspítala Þá segir í tilkynningunni að verkefni sem Landspítali og Heilbrigðisstofnun Vestfjarða hafa unnið að saman hafi þegar alið af sér fyrstu útgáfu að lausn sem gerir sjúklingum á Vestfjörðum mögulegt að eiga samtal við geðlækni með öruggri leið í gegnum Heilsugátt . Fram kemur að tæknilega séð sé þessi lausn komin á notkunarstig en hægar hafi gengið að koma henni í daglegan rekstur en vonir stóðu til . Stefnt sé að því að nýta hluta styrksins sem Landspítalinn hafi nú fengið til að bæta þjónustu við landsbyggðina til að þróa þessa samskiptaleið enn frekar og koma henni í daglega notkun .